ยิ่งลักษณ์ขีดเส้นตายใช้ยุทธศาสตร์ตั้งงบฯ
นายกฯ ขีดเส้นทุกกระทรวงทำงบปี&#8217;57 ให้เสร็จใน 1 สัปดาห์ ยึด 8 ยุทธศาสตร์เป็นที่ตั้ง
30 ม.ค. 2556

นายกฯ ขีดเส้นทุกกระทรวงทำงบปี’57 ให้เสร็จใน 1 สัปดาห์ ยึด 8 ยุทธศาสตร์เป็นที่ตั้ง
นพ.ทศพร เสรีรักษ์ โฆษกประจำสำนักนายกรัฐมนตรี แถลงภายหลังการประชุมคณะรัฐมนตรี (ครม.) ว่า น.ส.ยิ่งลักษณ์ ชินวัตร นายกรัฐมนตรี ได้แจ้งต่อที่ประชุมคณะรัฐมนตรีให้รับทราบและยึดถือเป็นแนวทางปฏิบัติในการจัดทำงบประมาณรายจ่ายประจำปี 2557 
นายกฯ ได้กำชับให้หัวหน้าส่วนราชการตั้งแต่ระดับปลัดกระทรวง รัฐมนตรีนำกรอบยุทธศาสตร์ประเทศไปปฏิบัติให้เป็นไปในทิศทางเดียวกัน และได้มอบหมายให้ทุกกระทรวงไปดำเนินการจัดทำงบประมาณรายจ่ายประจำปีงบประมาณ 2557 ให้แล้วเสร็จภายในหนึ่งสัปดาห์และต้องจัดทำให้สอดคล้องกับยุทธศาสตร์ประเทศ 
ทั้งนี้ นายกฯ ได้ให้รัฐมนตรีทุกกระทรวงตรวจสอบเป็นครั้งสุดท้าย
นอกจากนี้ ยังมีการแบ่งคณะทำงานเป็น 8 คณะ เพื่อบูรณาการการทำงานร่วมกัน ได้แก่ คณะการค้าชายแดนความมั่นคงและเขตเศรษฐกิจพิเศษ มีสำนักงานสภาความมั่นคงแห่งชาติ (สมช.) และกรมศุลกากร เป็นผู้รับผิดชอบหลัก
คณะแรงจูงใจนักลงทุน เพื่อให้นักลงทุนต่างประเทศมาลงทุนในประเทศไทย และให้นักลงทุนไทยไปลงทุนในต่างประเทศ รวมทั้งส่งเสริมเอสเอ็มอีไทยไปสู่อาเซียน โดยการเข้าไปช่วยเหลือในเรื่องของภาษี สิทธิประโยชน์ต่างๆ มีกระทรวงการคลัง เป็นผู้รับผิดชอบหลัก ฯลฯ